
            TRIBUNALUL PRAHOVA

              BIROUL DE INFORMARE ŞI RELAŢII PUBLICE


 România, Ploieşti, str. Văleni nr.44, judeţul Prahova, cod poştal 100125

                         Telefon/Fax: 0244/515018, E-mail:  tribunalul-prahova-birp@just.ro,tribunalul.prahova@yahoo.com
                     Operator de date cu caracter personal nr. 2890


13 martie 2020
C O M U N I C A T

Având în vedere Hotărârea nr.192/12.03.2020 a Consiliului Superior al Magistraturii, privind luarea unor măsuri urgenţe suplimentare pentru prevenirea răspândirii infecţiilor respiratorii cauzate de Coronavirus- COVID- 19 şi Hotărârea nr.191/10.03.2020 a Consiliului Superior al Magistraturii, privind necesitatea prevenirii răspândirii infecţiilor respiratorii cauzate de Coronavirus- COVID- 19 şi de gripa sezonieră, pentru desfăşurarea în bune condiţii a activităţii curente a Tribunalului Prahova şi a instanţelor arondate acestuia, Preşedintele acestei instanţe a emis Ordinul nr.1/13.03.2020 prion care a dispus următoarele măsuri: 

· Suspendarea temporară a accesului în sediul Tribunalului Prahova 
(1) În perioada 14.03.2020-04.05.2020  se suspendă accesul oricăror persoane care nu fac parte din personalul Tribunalului Prahova  în sediul acestuia, cu excepțiile prevăzute la art.2.
(2) Dispozițiile alin.(l) se aplică și membrilor personalului Tribunalului Prahova pe perioada care se află în concediu de odihnă, concediu medical sau în altă formă de concediu sau de învoire, cu excepția situației în care s-a dispus de către președintele secției sau șeful de compartiment revenirea la serviciu. 
   Preşedintele de secţie sau şeful de compartiment va dispune revenirea la serviciu după expirarea concediului de odihnă, a concediului medical sau a încetării deplasării în străinătate numai cu avizul medicului de familie care confirmă că această persoană după examinarea medicală nu prezintă pericol pentru colectivitate.

   De asemenea, dispozițiile alin.(l) se aplică și membrilor personalului pentru care medicul de familie nu a avizat favorabil revenirea la serviciu după încetarea deplasării sau a concediului de odihnă, ori ca urmare a stării de sănătate.

 (3)În scopul punerii în aplicare a prevederilor acestui articol, primul grefier al tribunalului  pune la dispoziția organelor de jandarmi care asigură paza sediului Tribunalului Prahova lista persoanelor aflate în situațiile prevăzute la alin.(2) și asigură actualizarea acesteia.

 (4) Președinții de secție și șefii de compartimente vor asigura flexibilitatea programului de lucru al angajaţilor Tribunalului Prahova în scopul reducerii numărului persoanelor aflate concomitent la serviciu.

  (5) În situaţia în care personalul sau o parte a personalului secției sau compartimentului își desfășoară activitatea la domiciliu, preşedintele de complet sau șeful de compartiment emite o fișă de sarcini scrisă, adusă la cunoștința persoanei în cauză, prin care se fixează sarcinile care trebuie îndeplinite și documentele care trebuie transmise prin e-mail conducătorului ierarhic zilnic ori săptămânal. La întocmirea fișelor se are în vedere o durată a zilei de lucru de 8 ore și se acordă prioritate rezolvării lucrărilor restante sau urgente.
 (6) Dispozițiile președintelui de complet  sau, după caz, ale șefului de compartiment privind repartizarea pentru lucrul la domiciliu, sarcinile stabilite ori diferențierea programului de lucru între angajați sunt obligatorii, constituind sarcini de serviciu.                 
· Situațiile în care se permite accesul în sediul Tribunalului Prahova  
(1) Prin derogare de la statuările anterioare și pentru perioada acolo indicată, au acces în sediul Tribunalului Prahova doar persoanele citate în cauzele de natură urgentă, prevăzute la alin.(2), sub rezerva prezentării spre verificare a citației și a actului de identitate și în condițiile în care nu se află într-una din situațiile de restricționare a accesului în sediul Tribunalului Prahova stabilite, pentru rațiuni de biosecuritate, după cum urmează:
· Se interzice accesul persoanelor care au călătorit în ultimele 14 zile într-una dintre zonele de risc, care au intrat în contact în ultimele 14 zile cu o persoană diagnosticată/monitorizată pentru posibilă infecție cauzată de COVID-19 sau care prezintă una sau mai multe dintre simptome considerate de OMS și autoritățile medicale române drept asociate cu infecția cu COVID-19 (în prezent una sau mai multe dintre următoarele manifestări clinice: febră, tuse, dificultăți de respirație). Aceste persoane vor fi îndrumate să se adreseze de îndată autorităților medicale competente - direcția de sănătate publică de la domiciliu/locuința efectivă - ori, după caz, medicului de familie pentru asigurarea de asistență medicală și luarea măsurilor de carantină sau autoizolare dispuse de autoritățile medicale competente".
· Se interzice accesul persoanelor care nu se află în situațiile prevăzute la alin.(l) dar care manifestă în mod evident o stare generală alterată sau acuză simptome de gripă sau alt tip de infecție respiratorie, altele decât cele considerate asociate infecției cu COVID-19. 
(2) În perioadă menţionată la art.1 secţiile Tribunalului Prahova continuă să judece cauzele urgente în materie penală astfel cum au fost  individualizate în cuprinsul Hotărârii Adunării Generale  a judecătorilor din cadrul Tribunalului Prahova nr.6/12.03.2020, iar în materie civilă următoarele cauze: 

· Secţia I Civilă:

-suspendare provizorie executare,

- ordonanţă preşedinţială,

- ordin de protecţie, 

-adopţii, 

-plasamente, 

-măsuri asigurătorii,

- suspendare grevă; 

· Secţia a IIa Civilă de Contencios Administrativ şi Fiscal:

      a) În materia litigiilor cu profesionişti şi în materia insolvenţei: 

-cereri de deschidere a procedurii de insolvenţă formulate de debitor,

- cereri de concordat preventiv şi mandat ad-hoc,

- măsuri asigurătorii, 

-ordonanţă preşedinţială, 

-suspendare executare provizorie, 

-anulare cerere în procedura prealabilă, 

-reexaminare taxă judiciară de timbru,

- incidente procedurale – incompatibilităţi.


b) În materia contenciosului administrativ şi fiscal:

- măsuri asigurătorii,

- ordonanţă preşedinţială, 

-suspendare provizorie a executării, 

-suspendare licitaţie privind produse medicale,

- litigiu privind achiziţiile publice – contestaţii atribuire privind produsele medicale,

- litigiu privind achiziţiile publice – suspendare atribuire privind produse medicale, 

-anulare cerere în procedura prealabilă,

- reexaminare taxă judiciară de timbru,

- incidente procedurale – incompatibilităţi.

(3) Dispoziţiile alin.2 au avut la bază propunerile preşedinţilor de secţii civile de restrângere a listei cauzelor cu caracter provizoriu şi urgent, formulate în urma consultării magistraţilor din secţiile civile ale instanţei din data de 13.03.2020.
     În cauzele care nu fac parte din cele prevăzute la alin.2, completurile de judecată vor aprecia cu privire la preschimbarea termenelor de judecată în vederea garantării dreptului la apărare, cu informarea justiţiabililor despre noile termene de judecată. 

     Listele cu cauzele urgente în care este permis accesul publicului  ce vor judeca vor fi publicate cu cel puţin 48 de ore înaintea termenului de judecată pe portalul instanţei. 

    Pe parcursul ședințelor de judecată, accesul părților, reprezentanților acestora și al publicului în sălile de ședință pentru dosarele urgente mai sus individualizate se face numai la ora anterior stabilită pentru strigarea cauzei. 

     În cauzele urgente se va păstra o distanță minimă de aproximativ 2 metri între persoanele aflate în sala de ședință.
Igienizarea tuturor spațiilor din sediul Tribunalului Prahova se asigură de către persoanele desemnate cu  curățenia de 3 ori pe zi - la începutul zilei de lucru, la ora 07.00, la ora 11.00 şi la ora 13.00. În timpul ședințelor de judecată, cu permisiunea completului de judecată, se asigură aerisirea și igienizarea sălii de judecată cel puțin la fiecare 2 ore."

(4) Părţile, avocaţii, martorii din cauzele urgente care se judecă în această perioadă sunt rugate să se supună voluntar următoarelor reguli de comportament: 

· Evitarea contactului direct cu alte persoane, prin păstrarea unei distanțe de aproximativ 2 metri, acoperirea nasului și a gurii în situația strănutului sau a tusei. pentru prevenirea contaminării persoanelor din jur.
· Rămânerea în afara sălii de ședință până la strigarea cauzei, evitarea contactului direct cu alte persoane în sala de ședință.
· În şedinţele planificate până la data de 04.05.2020, inclusiv, judecătorii vor intra în şedinţe de judecată, fără însă ca, în cauzele care nu se judecă pe durata suspendării, să se permită accesul părţilor sau al celorlalţi participanţi la proces;

· În situaţia în care se va proceda de către completările de judecată la preschimbarea termenelor din cursul lunii aprilie, acestea vor fi stabilite după data de 04.05.2020;

· Procedura prealabilă se va efectua şi pe perioada 14.03.2020-04.05.2020.             

· Prezenţa persoanelor aflate în stare de privare de libertate

(1) Prevederile de mai sus din ordinul indicat sunt aplicabile și persoanelor private de libertate, citate la judecată în cauzele de orice natură.
(2) în acest scop, escorta va prezenta pentru fiecare persoană în parte declarația persoanei private de libertate sau referatul întocmit de către centrul de detenție/unitatea penitenciară privind faptul că persoana privată de libertate nu se află în situațiile prevăzute la alin.(1), precum și avizul medicului centrului de detenție/unității penitenciare privind faptul că starea de sănătate a respectivei persoane nu prezintă risc pentru ceilalți justițiabili sau personalul instanței.
(3) în situația în care persoana privată în libertate nu poate participa la judecată ca urmare a aplicării prevederilor alin.(l)-(2) este informat de îndată completul de judecată, pentru a putea dispune măsurile corespunzătoare, în condițiile legii. În cauzele penale, compartimentul 1T ia de îndată măsurile necesare ca, într-o atare situație și dacă completul de judecată apreciază că este necesar ca audierea să se efectueze neîntârziat, persoana privată de libertate să fie audiată prin mijloace tehnice tip videoconferință sau teleconferință, de la sediul centrului de detenție/penitenciarului ori, în ultimă instanță, dintr-un spațiu special amenajat în sediul Tribunalului Prahova cu respectarea măsurilor de protecție, igienizare și dezinfectare dispuse de autoritățile medicale. În acest ultim caz, organele de escortă, în coordonare cu organele de jandarmi care asigură paza Tribunalului Prahova, vor însoţi persoanele private de libertate în sălile de judecată, asigurându-se că pe respectivul traseu nu sunt prezenţi membri ai personalului. 
(4) În cauzele penale urgente, completul de judecată poate dispune audierea directă a oricărei persoane, prin derogare de la dispozițiile prezentului ordin privind accesul în sediul Tribunalului Prahova, în condițiile în care apreciază că numai o astfel de modalitate de audiere permite respectarea tuturor garanțiilor procesuale. În această situație, se asigură de către personalul administrativ suport logistic pentru igienizarea și dezinfectarea spațiilor respective de îndată ce audierea a fost încheiată.
· Dispoziţii privind facilitarea administrării probelor în cauzele urgenţe


În cauzele penale urgente, în care completul de judecată apreciază că administrarea probei testimoniale nu suferă amânare, iar persoana care urmează a fi audiată ca martor prezintă simptomatologie considerată specifică infecției cu COVID-19 (în prezent, una sau mai multe dintre următoarele simptome: febră, tuse, dificultăți de respirație) ori a intrat anterior în contact cu persoane diagnosticate sau monitorizate sub suspiciunea de infecție cu COVID-19 pot fi aplicate prin analogie dispozițiile art.III  alin.3 şi alin.4 privind audierea prin videoconferință sau teleconferință.
· Suspendarea activităţii directe cu publicul 

  (1) În perioada 14.03.2020 – 04.05.2020 se suspendă activitatea directă de lucru cu publicul la nivelul arhivelor, registraturilor, Biroul de Informare şi Relaţii Publice, Biroul Apostilă, Biroul Expertize Judiciare şi tuturor birourilor şi compartimentelor care desfăşoară astfel de activităţi.

             (2) În toată această perioadă, compartimentele în cauză continuă să primească și să rezolve solicitările formulate de justițiabili și de reprezentanții lor prin poștă electronică, fax sau telefonic ( în măsura posibilă), precum și, pentru persoanele pentru care aceste mijloace nu sunt disponibile, prin poștă, în formă scrisă.
              (3) Comunicarea către justițiabili sau reprezentanții lor a oricăror fotocopii, certificate etc. se face în modalitățile prevăzute la alin.(2).

Biroul de Informare şi Relaţii Publice

 din cadrul Tribunalului Prahova
